अब रेलवे ने एक बार फिर ट्रेनों के समय से चलने में आने वाली परेशानियों को दूर करने के साथ-साथ परिस्थिति के अनुसार ट्रेन की स्पीड बढ़ाने के लिए ड्राइवर को अधिकार देने का फैसला किया है। इस अधिकार के अंतर्गत यदि ट्रेन निर्धारित समय से लेट हो रही है तो ड्राइवर ट्रेन की स्पीड बढ़ा सकता है। समय कवर हो जाने के बाद फिर ट्रेन की स्पीड कम कर ली जाएगी। यात्रियों को असुविधा से बचाने के लिए और ट्रेनों की लेटलतीफी रोकने के लिए यह निर्णय लिया गया है। यदि यह तरकीब कामयाब हो जाती है तो ट्रेनों को समय से चलाने में काफी मदद मिलेगी और यात्रियों को परेशानी से निजात भी मिलेगी।